Document ID: 31995R0690

ΚΑΝΟΝΙΣΜΟΣ (ΕΚ) αριθ. 690/95 ΤΗΣ ΕΠΙΤΡΟΠΗΣ της 30ής Μαρτίου 1995 για τροποποίηση του κανονισμού (ΕΚ) αριθ. 1091/94 που καθορίζει ορισμένες λεπτομέρειες εφαρμογής του κανονισμού (ΕΟΚ) αριθ. 3528/86 του Συμβουλίου για την προστασία των δασών στην Κοινότητα από την ατμοσφαιρική ρύπανση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3528/86 του Συμβουλίου της 17ης Νοεμβρίου 1986 για την προστασία των δασών στην Κοινότητα από την ατμοσφαιρική ρύπανση (1), όπως τροποποιήθηκε τελευταία από τον κανονισμό (ΕΟΚ) αριθ. 2157/92 (2), και ιδίως το άρθρο 3 παράγραφος 2,
Εκτιμώντας:
ότι, σύμφωνα με το άρθρο 2 παράγραφος 1 τρίτη περίπτωση του κανονισμού (ΕΟΚ) αριθ. 3528/86, στόχος της κοινοτικής δράσης είναι να βοηθήσει τα κράτη μέλη να πραγματοποιούν εντατική και συνεχή επιτήρηση των δασικών οικοσυστημάτων στις μόνιμες επιφάνειες παρατήρησης 7 ότι, σύμφωνα με το άρθρο 2 παράγραφος 2 του κανονισμού (ΕΟΚ) αριθ. 3528/86, τα κράτη μέλη υποβάλλουν στην Επιτροπή τα στοιχεία που συλλέγουν από το δίκτυο επιφανειών παρατήρησης για την εντατική και συνεχή επιτήρηση 7 ότι το δίκτυο αυτό δημιουργήθηκε από τα κράτη μέλη σύμφωνα με το παράρτημα Ι του κανονισμού (ΕΚ) αριθ. 1091/94 της Επιτροπής (3) 7 ότι η κοινή μεθοδολογία και μορφή για την υποβολή των στοιχείων από τη συνεχή απογραφή της κατάστασης των στεφανών, την απογραφή της κατάστασης του εδάφους και των φυλλωμάτων και για τις μετρήσεις των αυξητικών μεταβολών καθορίστηκε στα παραρτήματα ΙΙΙ έως VI του κανονισμού (ΕΚ) αριθ. 1091/94 7 ότι έχουν ήδη προβλεφθεί οι μετρήσεις των κατακρημνισμάτων και ο έλεγχος των μετεωρολογικών παραμέτρων και πρέπει να προστεθούν στον κανονισμό (ΕΚ) αριθ. 1091/94 η κοινή μεθοδολογία και μορφή για την υποβολή των στοιχείων 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Δασοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1091/94 τροποποιείται ως εξής:
1. Στο παράρτημα ΙΙ έντυπο 2α προστίθενται τα ακόλουθα μέτρα:
«Κατάρτιση και διενέργεια μετρήσεων των κατακρημνισμάτων Κατάρτιση και εφαρμογή της παρακολούθησης των μετεωρολογικών παραμέτρων».
2. Στο παράρτημα ΙΙΙ το σημείο ΙΙ.5 αντικαθίσταται από το ακόλουθο κείμενο:
«ΙΙ.5 Διαβίβαση δεδομένων Τα κράτη μέλη υποβάλλουν στην Επιτροπή τα στοιχεία αυτά για κάθε παρατηρητήριο σε τυποποιημένη μορφή (βλέπε παράρτημα VII έντυπα 3α και 3β)».
3. Το παράρτημα VIIα τροποποιείται σύμφωνα με το παράρτημα Ι του παρόντος κανονισμού.
4. Τα παραρτήματα ΙΙ και ΙΙΙ του παρόντος κανονισμού προστίθενται ως νέα παραρτήματα VIII και IX.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1995.

Labels: 12
15
6
20